Nikolai Kummits

Nikolai Kummits (7. jaanuar 1897 Tartu – 20. aprill 1944 Tallinn) oli eesti maalikunstnik.

Nikolai Kummits sündis Tartu Ülejõe agulis kingsepaperes. Võttis osa nii Esimesest maailmasõjast kui Vabadussõjast. Pärast Kõrgema Kunstikooli Pallas lõpetamist 1929. aastal sulandus Kummits leplikult samasse olustikku. Iialgi Euroopa kunstikeskustes käimata, arenes tema žanripiltides Pallase üldisest orientatsioonist erinev mahe kolorism. 

1943. aasta 26. mail arreteerisid Saksa okupatsioonivõimud Kummitsa Tartus Jaama tn 25. Vangistuses viibis Kummits Tallinna Keskvanglas, kus ta töötas trükikojas koos mitmete teiste tuntud kultuuritegelastega, seal hulgas Arkadio Laigo, Romulus Tiituse, Evald Tammlaane ja Rudolf Pangsepaga. 

1944. aasta kevadel hakkas juba varem kehva tervisega Nikolai Kummitsa tervis veelgi halvenema, reuma tõttu muutus töö tegemine tema jaoks peaaegu võimatuks ning 1944. aasta 20. aprillil ta suri.Arkadio Laigo ja Nikolai Kummits Tallinna koonduslaagris 1944.a. Villem Luhasoo mälestused. Tartu Kunstimuuseum, TKM TA 45.

Looming
Kunstiajaloolase Juta Kivimäe sõnul hingestas Kummits Tartu aguliolustikku, poetiseeris oma maalides ja joonistustes leebelt seda ainust keskkonda, mida tõesti väga hästi tundis. "Kummitsa kujutatud allajäänud ja viletsad on oma toakeste lambi- ja küünlavalguse hägusas nimbuses peaaegu religioosselt ülendatud. Ta on maalinud nende üksildase ja armetu elu väikesed hetked kütkestavaks." 

Tema kõige kallimalt müüdud teoseks on "Tänav õhtul" (1940), mis müüdi Allee galerii 2024. aasta kevadoksjonil 94 000 euroga."Eduard Wiiralti "Põrgu" püstitas eesti graafika hinnarekordi" ERR kultuur, 11. mai 2024

 Maalid 
1935 "Ema"
1935 "Talutares"
1938 "Ahjupaistel"
1939 "Lugemas"
1939 "Maastik kuuvalgel"
1942 "Mees kirvega"

Viited

 Kirjandus 
 Linda Alekõrs, "Nikolai Kummits 1897-1944". Kunst, 1966

 Välislingid 
EKM E-Kunstimuuseum, Nikolai Kummits

Kategooria:Eesti maalikunstnikud
Kategooria:Kõrgema Kunstikooli Pallas vilistlased (1919–1940)
Kategooria:Eesti represseeritud isikud
Kategooria:Sündinud 1897
Kategooria:Surnud 1944